open-index/open-wikipedia-markdown huggingface dataset:
Εθνικό σύμβολο

Το **εθνικό σύμβολο** είναι το σύμβολο μιας οντότητας η οποία θεωρεί και παρουσιάζει τον εαυτό της στον κόσμο ως εθνική κοινότητα: τα εθνικά σύμβολα χρησιμοποιούνται από κυρίαρχα κράτη, έθνη και χώρες που βρίσκονται σε καθεστώς αποικίας ή εξαρτώμενης περιοχής, διοικητικές περιοχές, ακόμη και από εθνοπολιτιστικές ομάδες που θεωρούνται ως "εθνότητες" ακόμη και ας μην έχουν κάποια πολιτική αυτονομία.

Η πρόθεση των εθνικών συμβόλων είναι να ενώσει τους λαούς δημιουργώντας οπτικές, λεκτικές ή εικονικές αναπαραστάσεις των σημαντικότερων ανθρώπων, αξιών, στόχων ή της ιστορίας τους. Αυτά τα σύμβολα είναι συχνά αναπόσπαστο μέρος του πατριωτισμού και του επίδοξου εθνικισμού (π.χ. κινήματα ανεξαρτητοποίησης, αυτονομίας ή απόσχισης) και έχουν σχεδιαστεί για να είναι εκπροσωπούν όλα τα μέλη της κοινότητας χωρίς αποκλεισμούς. 

## Κοινά επίσημα εθνικά σύμβολα
μικρογραφία|Σημαία της Ελλάδας

* Η σημαία ή το έμβλημα ενός έθνους-κράτους
* Το εθνόσημο του έθνους ή της κυβερνώσας δυναστείας
* Η σφραγίδα του έθνους ή της κυβερνώσας δυναστείας
* Ο αρχηγός του κράτους, ιδιαίτερα σε μοναρχικά κράτη
* Τα εθνικά χρώματα, τα οποία συχνά προέρχονται από τα παραπάνω
* Το εθνικό σύνθημα
* Αφηρημένα σύμβολα
* Εθνικοί, βασιλικοί και αυτοκρατορικοί ύμνοι. Μαζί με τους επίσημους ύμνους, η συνήθεια μπορεί να αναγνωρίζει ορισμένα δημοφιλέστατα τραγούδια ως εθνικά σύμβολα. 

## Ανεπίσημα εθνικά σύμβολα
[μικρογραφία|Το όρος [Κριβάν, ανεπίσημο εθνικό σύμβολο της Σλοβακίας]]
Με πολλούς τρόπους, γνωστά αξιοθέατα μιας χώρας μπορούν να θεωρηθούν ως εθνικά σύμβολα. Άλλα πράγματα που μπορούν να θεωρηθούν ως εθνικά σύμβολα είναι παραδοσιακά είδη χειροτεχνίας, παραδοσιακές ενδυμασίες, μνημεία της φύσης, εθνικά έπη και εθνικοί μύθοι. Επίσης, τα σύμβολα που χρησιμοποιούνται από εθνικές αθλητικές ομάδες και τους υποστηρικτές τους μπορούν να θεωρηθούν ως εθνικά σύμβολα. 

## Παραπομπές

Κατηγορία:Εθνικά σύμβολα
Καπνοχώρια Φραγκίστας

Τα **Καπνοχώρια** είναι οικισμός Δυτικής και Ανατολικής Φραγκίστας. Την δεκαετία του 1960 είχε περίπου 55 κατοίκους. Στις 7 Απριλίου 1951 ο οικισμός αναγνωρίστηκε με το όνομα Καπνοχώρια και προσαρτήθηκε στην κοινότητα δυτικής Φραγκίστας. Σήμερα το χωριό υπάγεται στον δήμο Αγράφων.

## Παραπομπές


Κατηγορία:Χωριά της περιφερειακής ενότητας Ευρυτανίας
Αλζέν (Μοζέλ)

Το **Αλζέν** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Τσισί

μικρογραφία|Ελαιογραφία από των Χιμπέρτ Φοσ (1905)
Η **Χήρα Αυτοκράτειρα Τσισί** (κινέζικα: 慈禧太后, πινγίν: Cíxǐ Tàihòu γεννηθηκε στις 29 Νοεμβρίου 1835 - 15 Νοεμβρίου 1908), από τη φυλή Manchu Yehe Nara, ήταν Κινέζα αυτοκράτειρα, χήρα και αντιβασιλέας που ουσιαστικά κυβερνησε την κινεζική κυβέρνηση στην ύστερη δυναστεία Τσινγκ για 47 χρόνια, από το 1861 μέχρι το θάνατό της το 1908.

## Σημειώσεις


## Περαιτέρω ανάγνωση

* 
* . Long the standard source until the so-called "Diary of Ching Shan" was exposed as a forgery and Backhouse as a well-informed fraud. Still, much colorful detail and atmosphere. Free online Googlebook here.
* Lei Chia-sheng 雷家聖 (2004). Liwan kuanglan: Wuxu zhengbian xintan 力挽狂瀾：戊戌政變新探 [Containing the furious waves: a new view of the 1898 coup]. Taipei: Wanjuan lou 萬卷樓. .
* Chang, Jung. *Empress Dowager Cixi: The Concubine Who Launched Modern China.* (NY: Knopf,  2013). .
*  Draws from the author's never published doctoral dissertation at University of California, Berkeley.
*   Draws from the author's never published doctoral dissertation at University of California, Berkeley.
*  Free access copy here.
* 
*  Online resource.
* 
* 
*  Popular biography using English language sources.
* 
* 

## Εξωτερικοί σύνδεσμοι

* Cixi, Empress Dowager of China, 1835-1908, Photographs, Freer Gallery of Art and Arthur M. Sackler Gallery Archives, Smithsonian Institution, Washington DC.
* Cixi (Character)  IMDb List of films in which she is a character.
* Jone Johnson Lewis,Empress Cixi  About.com Women's History.
* Cixi – Biography of Dowager Empress of China Cixi or Tz'u-hsi  at womenshistory.about.com
* Isaac Taylor Headland, Court Life in China: The Capital, Its Officials and People, (New York, F.H. Revell, c1909). 
* Amanda Bensen, "Cixi: The Woman Behind the Throne", Smithsonian.com (March 1, 2008). Describes the rethinking of Cixi, with further links.

Κατηγορία:Κινέζοι αυτοκράτορες
Αλεξάντερ Λούντβιχ

Ο **Αλεξάντερ Λούντβιχ** (γεν. 7 Μαΐου 1992) είναι Καναδός ηθοποιός, τραγουδιστής και μοντέλο. Έχει συμμετάσχει σε διάφορες ταινίες, όπως οι *[[The Seeker (ταινία)|The Seeker: The Dark Is Rising]]* και Αγώνες Πείνας. Πρωταγωνίστησε στην σειρά Βίκινγκς του History Channel στο ρόλο του Μπγερν του Σιδηρόπλευρου.

## Πρώτα χρόνια
Ο Λούντβιχ γεννήθηκε στο Βανκούβερ. Έχει τρία μικρότερα αδέλφια: την Νάταλι, τον Νίκολας (δίδυμα) και την Σοφία. Η μητέρα του, Σαρλέν (το γένος Μάρτιν) είναι πρώην ηθοποιός. Ο πατέρας του, Χάραλντ Χορστ Λούντβιχ, είναι επιχειρηματίας και συμπρόεδρος του διοικητικού συμβουλίου της Lions Gate Entertainment Corp.

## Σταδιοδρομία
Ξεκίνησε την καριέρα του στην ηθοποιία από μια διαφήμιση παιχνιδιού του Χάρι Πότερ, στην ηλικία των 9 ετών. Ύστερα άρχισε να συμμετέχει, ξεκινώντας από το 2003, σε ταινίες και τηλεταινίες. 

## Προσωπική ζωή
Ο Λούντβιχ παντρεύτηκε τον Ιανουάριο του 2021.

## Εργογραφία

## Παραπομπές


Κατηγορία:Καναδοί τραγουδιστές
Κατηγορία:Καναδοί μοντέλα
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Σύμβολο (αποσαφήνιση)

Ο όρος **Σύμβολο** μπορεί να αναφέρεται σε:

* Σύμβολο
* Εθνικό σύμβολο
Ελ Κλάσικο

[μικρογραφία|Ο Λασανά Ντιαρά κάνει [Τάκλιν (ποδόσφαιρο)|τάκλιν στον Λιονέλ Μέσι κατά τη διάρκεια του αγώνα Ρεάλ Μαδρίτης - Μπαρτσελόνα στο Σαντιάγο Μπερναμπέου, Δεκέμβριος 2011]]
Το **Ελ Κλάσικο** (ισπανικά: El Clásico, , δηλαδή "το κλασικό") είναι το όνομα που δίνεται για κάθε ποδοσφαιρικό αγώνα της Ρεάλ Μαδρίτης με την Μπαρτσελόνα. Αρχικά αναφερόταν μόνο στους αγώνες του ισπανικού πρωταθλήματος, αλλά σήμερα ο όρος έχει γενικοποιηθεί και τείνει να περιλαμβάνει κάθε αγώνα μεταξύ των δύο ομάδων: αυτούς στο ΟΥΕΦΑ Τσάμπιονς Λιγκ, Κόπα ντελ Ρέι κτλ.. Θεωρείται ως μία από τις μεγαλύτερες ποδοσφαιρικές αναμετρήσεις εναντίον συλλόγων, όπως και ο τελικός του Τσάμπιονς Λιγκ. Το Ελ Κλάσικο παρακολουθείται από εκατομμύρια τηλεθεατές ανά τον κόσμο. Είναι γνωστό για την εντονότητα του και τους πανηγυρισμούς από τις δύο ομάδες.

Η αντιπαλότητα προέρχεται και από το γεγονός ότι η Μαδρίτη και η Μπαρτσελόνα είναι οι δύο μεγαλύτερες πόλεις της Ισπανίας, και μερικές φορές αναγνωρίζονται έχοντας αντίθετες ιδεολογικές θέσεις, με την Ρεάλ Μαδρίτης να "εκπροσωπεί" το κεντρικό κράτος και τη Μπαρτσελόνα την αυτόνομη περιφέρεια της Καταλωνίας. Ευρύτερα, για λόγους ιστορικούς, η Ρεάλ Μαδρίτης θεωρείται από πολλούς ως "η ομάδα του κατεστημένου" στην Ισπανία, ενώ η Μπαρτσελόνα "της αμφισβήτησης".Η αντιπαλότητα είναι μια από τις μεγαλύτερες στην ιστορία των αθλημάτων. Οι δύο σύλλογοι είναι μεταξύ των πιο επιτυχημένων και πλουσιότερων του κόσμου, ενώ το 2014 το Φορμπς ονόμασε την Μπαρτσελόνα και την Ρεάλ Μαδρίτης ως τις δύο ομάδες με τη μεγαλύτερη αξία. Οι δύο ομάδες έχουν παγκόσμια οπαδική βάση, και τον μεγαλύτερο αριθμό ακολούθων στα μέσα κοινωνικής δικτύωσης.

Στους αγώνες πρωταθλήματος, η Ρεάλ Μαδρίτης έχει 79 νίκες και η Μπαρτσελόνα 76. Στο συνολικό αριθμό αγώνων (συμπεριλαμβανομένων και των φιλικών αναμετρήσεων), η Μπαρτσελόνα έχει 129 νίκες και η Ρεάλ 111. Στους 261 επίσημους αγώνες (εξαιρουμένων των φιλικών), η Ρεάλ έχει 105 νίκες με 52 αγώνες να λήγουν ισόπαλοι και 104 αγώνες υπέρ της Μπαρτσελόνα. Μαζί με την Αθλέτικ Μπιλμπάο, είναι οι τρεις ομάδες της Λα Λίγα που δεν έχουν υποβιβαστεί ποτέ.

## Πίνακας

## Παραπομπές


## Εξωτερικοί σύνδεσμοι

* Barcelona, Real Madrid and El Clasico: The people who made it the biggest match in soccer
* Fear and loathing: The roots of El Clasico

Κατηγορία:Ποδόσφαιρο στην Ισπανία
Κατηγορία:Ποδοσφαιρικά ντέρμπι στην Ισπανία
Κατηγορία:Ρεάλ Μαδρίτης (ποδόσφαιρο)
Κατηγορία:Μπαρτσελόνα (ποδόσφαιρο)
Γιουτζίν Λόρενς

Ο **Γιουτζίν Λόρενς** (*Eugene Lawrence*, γενν. 22 Ιουνίου 1986) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Ιωνικό Νίκαιας.  

## Σταδιοδρομία στο κολέγιο
Μετά από μια επιτυχημένη σταδιοδρομία στο λύκειο, ο Λόρενς στη συνέχεια έπαιξε στο Πανεπιστήμιο του Σαιντ Τζον της Νέας Υόρκης. Επί του παρόντος, ο Λόρενς κατατάσσεται στην τρίτη θέση στις συνολικές ασίστ στην ιστορία του Πανεπιστημίου του Σαιντ Τζον. 

## Επαγγελματική σταδιοδρομία
Ο Λόρενς ξεκίνησε τη σταδιοδρομία του από τη Σλοβακία με τη Νίτρα από το 2008 έως το 2009, όπου ονομάστηκε Παίκτης της Χρονιάς και κέρδισε τους τελικούς του πρωταθλήματος με την ομάδα του. Στη συνέχεια, μετακόμισε για τρεις σεζόν στην Τσεχία. Παίζοντας με την Προστέγιοβ από το 2009 έως το 2011, ο Λόρενς ήταν φιναλίστ του πρωταθλήματος Τσεχίας για δύο σεζόν. Στη δεύτερη σεζόν του, ονομάστηκε Πολυτιμότερος Παίκτης του All-Star Game. Η ομάδα του έφτασε στο γύρο των 16 του EuroChallenge τη σεζόν 2010-11. Τη σεζόν 2011-12, μετακινήθηκε στη Νίμπουργκ, όπου κέρδισε το πρωτάθλημα Τσεχίας. Ονομάστηκε στην βασική ομάδα του All-Star Game για δεύτερη συνεχόμενη σεζόν. 
αριστερά|μικρογραφία|233x233εσ| Ο Λόρενς με την Τέλεκομ Μπάσκετς Μπον.
Από το 2012 έως το 2014, ο Λόρενς έπαιξε στην Ουκρανία για τη Γκοβέρλα. Κατά τη διάρκεια της δεύτερης σεζόν του, έφυγε από την ομάδα λόγω των πολιτικών κακουχιών και του εμφυλίου πολέμου εντός της χώρας. Στη συνέχεια, μετακόμισε στη Γερμανία για να παίξει στην Τέλεκομ Μπάσκετς Μπον. 

Το Σεπτέμβριο του 2016, ο Λόρενς επέστρεψε στη Νίμπουργκ, με την οποία κέρδισε τρεις τίτλους πρωταθλήματος και τρεις τίτλους κυπέλλου σε τρία χρόνια. 

Για τη σεζόν 2019-20, ο Λόρενς υπέγραψε με τον Ιωνικό Νίκαιας. 

## Παραπομπές

## Εξωτερικοί σύνδεσμοι

* Προφίλ στην Ευρωλίγκα 
* Προφίλ στο Πρωτάθλημα Γερμανίας 
* Προφίλ στο Eurobasket.com 
* Βιογραφικό στο Σαιντ Τζον 

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές σλοβενικών συλλόγων
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές Τέλεκομ Μπάσκετς Μπον
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Νίμπουρκ Μπάσκετμπολ
Κατηγορία:Καλαθοσφαιριστές τσεχικών συλλόγων
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων
Ήρθε κι έδεσε

***Ήρθε Κι Έδεσε*** είναι ο τίτλος μιας ελληνικής ρομαντικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τη σεζόν 2006-2007. Το σενάριο της σειράς υπέγραψε η Ρένα Ρίγγα, ενώ τη σκηνοθεσία ανέλαβε ο Ανδρέας Μορφονιός. Τα γυρίσματα πραγματοποιήθηκαν στο Λεωνίδιο, τα παράλια της Αρκαδίας και τα βόρεια προάστια της Αθήνας. Η σειρά έκανε επιτυχία παρά τον ανταγωνισμό που πέτυχε εκείνη τη σεζόν, όπως και το τραγούδι των τίτλων της Brigitte Bardot «Moi Je Joue» λόγω της σειράς, και έκτοτε έχει επαναπροβληθεί τακτικά σε επανάληψη από τον σταθμό.

## Επισκόπηση σειράς

## Πλοκή
Η Κατερίνα, μια νέα όμορφη και δυναμική κοπέλα, πιάνει δουλειά ως ειδικευόμενη γιατρός με ειδικότητα στη Καρδιοχειρουργική σε μεγάλο νοσοκομείο της Αθήνας, όπου εργάζεται ο γνωστός και γυναικάς Καρδιοχειρουργός, Γιώργος Λεβέντης. Ο Γιώργος ενθουσιάζεται με τη Κατερίνα και έτσι ξεκινάει ένα αμοιβαίο φλερτ. Στο μεταξύ, η μητέρα της Κατερίνας, Ναταλία, η οποία φανατική φεμινίστρια και ελεύθερη χρόνια που δραστηριοποιείται στο μικρό χωριό Κάτω Μουριές, επισκέπτεται τη κόρη της στην Αθήνα. Εκεί γνωρίζει επεισοδιακά τον Γιώργο, όταν τρακάρουν με το αυτοκίνητο, κι έτσι δημιουργείται μια μεγάλη κόντρα μεταξύ τους. Η Ναταλία κάνει τα πάντα για να απομακρύνει την Κατερίνα από τον Γιώργο. Όμως τελικά η κόντρα μεταξύ τους θα γίνει ένας μεγάλος έρωτας. 

## Διανομή
### Cast

### Συμπρωταγωνιστές

* Φρέζη Μαχαίρα – Φρέζη (επεισόδια 1, 5, 9, 11, 12, 13, 14, 15, 17, 18, 19, 20, 21, 22, 23, 24, 25, 27, 28)
* Όλγα Δαλέντζα – Δροσούλα Κωστομανωλοβασίλη (επεισόδια 1, 2, 3, 5, 7, 10, 11, 12, 13, 14, 15, 16, 17, 18, 19, 20, 21, 22, 23, 25, 27, 28)
* Θοδωρής Προκοπίου – Στράτος Θυμαράκης (επεισόδια 3, 4, 7, 9, 11, 12, 15, 17, 18, 22, 24, 28)
* Πηνελόπη Αναστασοπούλου – Λίλη (επεισόδια 1, 2, 3, 7, 21, 22)
* Βασιλική Καρρά – Βασιλική Κωττά (επεισόδια 1, 6, 12, 13, 15, 24)
* Χριστίνα Γουλιελμίνο – Νάντια Μαριανέλλι (επεισόδια 15, 16, 17)
* Κώστας Τριανταφυλλόπουλος – Διονύσης Σταμούλης (επεισόδια 17, 18, 19, 20)
* Αλμπέρτο Φάις – Άδωνις Μακεδόνας (επεισόδια 21, 22, 24, 25, 26, 27, 28)

### Guest stars

* Γιούλη Αγγέλη
* Δημήτρης Βογιατζής
* Κίκα Γεωργίου
* Αγγελική Δαλιάνη
* Έμιλυ Κολιανδρή
* Μαρία Κορινθίου
* Μέλπω Κωστή
* Θέμης Μάνεσης
* Γιάννης Μποσταντζόγλου
* Φώτης Σπύρος
* Κωνσταντίνα Τζώρτζη
* Δημήτρης Χαβρές

## Επεισόδια

* Προβαλλόταν κάθε Τετάρτη στις 21:00 (επεισόδια 1-10) και στις 21:50 (επεισόδια 11-28).
* Δεν προβλήθηκε επεισόδιο στις 11/10/2006, 13/12/2006, 14/2/2007, 28/3/2007, 16/5/2007 και 6/6/2007 λόγω μετάδοσης ποδοσφαιρικού αγώνα.

## Παραπομπές


## Εξωτερικοί σύνδεσμοι
* ''Ήρθε Κι Έδεσε'' IMDb

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Ντοργκάλι

Το **Ντοργκάλι** είναι Δήμος της Ιταλικής επαρχίας Νουόρο στην Περιφέρεια Σαρδηνία στην Ιταλία. Ο πληθυσμός της πόλης είναι 8.576 κάτοικοι και η πυκνότητα του πληθυσμού 38 κάτοικοι ανά τετραγωνικό χιλιόμετρο (31 Ιουλίου 2017). Βρίσκεται 230 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 38 χιλιόμετρα ανατολικά από την πρωτεύουσα της επαρχίας Νουόρο. Η οικονομία της πόλης βασίζεται στην παραγωγή κρασιού και στον τουρισμό, σε ένα από τα σπήλαια του Ντοργκάλι βρέθηκε μια σπάνια μορφή από γιγαντιαία Ενυδρίδα.

## Παραπομπές
 		


## Εξωτερικοί σύνδεσμοι

* Ντοργκάλι

Κατηγορία:Πόλεις της Σαρδηνίας
Κατηγορία:Δήμοι της Επαρχίας του Νουόρο
Ολιένα

Η **Ολιένα** είναι Δήμος της Ιταλικής επαρχίας Νουόρο στην Περιφέρεια Σαρδηνία στην Ιταλία. Ο πληθυσμός της πόλης είναι 7.123 κάτοικοι και η πυκνότητα του πληθυσμού 43 κάτοικοι ανά τετραγωνικό χιλιόμετρο (31 Ιουλίου 2016). Η περιοχή της Ολιένας κατοικείται συνεχώς από την Παλαιολιθική εποχή μέχρι σήμερα, τα ευρήματα του πολιτισμού των Νουράγκι περιλαμβάνουν 54 χωριά, 30 Νουράγκι και πολλά κτίσματα με στόχο την λατρεία. Τον Μεσαίωνα η Ολιένα ανήκε στην Δικαιοδοσία του Τόρρες, αργότερα πέρασε στην Πίζα. Στον πόλεμο που ξέσπασε ανάμεσα στην Δικαιοδοσία της Αρμπορέα και το Στέμμα της Αραγωνίας την πόλη κατέλαβαν τα στρατεύματα της Ελεονώρας της Αραγωνίας, η Μεσαιωνική πόλη βρισκόταν στους πρόποδες ενός κάστρου και παρέμεινε στην Αραγωνία μέχρι την πτώση της.

## Παραπομπές


## Πηγές
*Dolores Turchi, Sardegna mediterranea, 1999
*Gianfranca Salis, Ambiente e Archeologia, 1999
*Francesco Murgia, Lanaitho valley, Sa Ohe, Su Gologone - 1999'
*Luisa Lecca, Sebastiano Carai, Oliena. Storia, cultura, ambiente, tradizione, 2009

Κατηγορία:Πόλεις της Σαρδηνίας
Κατηγορία:Δήμοι της Επαρχίας του Νουόρο
Κουντουριώτης (αντιτορπιλικό)

Το ***Κουντουριώτης*** ήταν ελληνικό αντιτορπιλικό της κλάσης Ντάρντο, το οποίο χρησιμοποιήθηκε από το Ελληνικό πολεμικό Ναυτικό κατά τη διάρκεια του Δευτέρου Παγκοσμίου Πολέμου. Ονομάστηκε προς τιμήν του ναυάρχου και πολιτικού Παύλου Κουντουριώτη, ο οποίος ήταν ο διοικητής του ελληνικού Στόλου κατά τους Βαλκανικούς Πολέμους και υπηρέτησε δύο φορές ως Πρόεδρος της Δεύτερης Ελληνικής Δημοκρατίας. Ήταν το δεύτερο πλοίο που έφερε αυτό το όνομα.

Το πλοίο ναυπηγήθηκε στο Σέστρι Πονέντε της Ιταλίας και εντάχθηκε στο Ελληνικό πολεμικό Ναυτικό τον Νοέμβριο 1932. Μετά το ξέσπασμα του Ελληνοϊταλικού Πολέμου, συμμετείχε σε ναυτικές επιχειρήσεις, ιδιαίτερα κατά την δεύτερη και τρίτη ναυτική επιδρομή κατά των ιταλικών πλοίων στο Στενό του Οτράντο (15-16 Δεκεμβρίου 1940 και 4-5 Ιανουαρίου 1941). Κατά τη διάρκεια της γερμανικής εισβολής στην Ελλάδα, ήταν ένα από τα πολλά πλοία που κατάφεραν να διαφύγουν στην Αλεξάνδρεια. Στη συνέχεια, υποβλήθηκε σε επισκευές και εκσυγχρονισμό στη Βομβάη από τον Ιούνιο 1941 έως τον Απρίλιο 1942. Ύστερα το πλοίο επέστρεψε στα καθήκοντα του Μεσόγειο Θάλασσα, και υπηρέτησε μέχρι τις 15 Νοεμβρίου 1943, όταν τοποθετήθηκε σε ενεργό εφεδρεία. Παροπλίστηκε το 1946.

Κατηγορία:Ελληνικά_αντιτορπιλικά
Σοφία Βάρη

Η **Σοφία Βάρη** (γεννημένη ως *Σοφία Κανελλοπούλου*, Βάρη, 1940 - Μόντε Κάρλο, 5 Μαΐου 2023) ήταν Ελληνίδα ζωγράφος και γλύπτρια.

## Βιογραφία
Γεννήθηκε στη Βάρη Αττικής από πατέρα Έλληνα και μητέρα Ουγγαρέζα. Σπούδασε στη Σχολή Καλών Τεχνών του Παρισιού. Τα πρώτα της ζωγραφικά έργα ήταν παραστατικά αλλά από τη δεκαετία του 1970 και μετά μεταπήδησε στη γλυπτική. Στα έργα της χρησιμοποιεί μπρούτζο και μάρμαρο και συνήθως είναι μεγάλων διαστάσεων. Έχει επίσης καταπιαστεί με τα κοσμήματα και τα κολλάζ.

Τα έργα της φιλοξενούνται στις μόνιμες συλλογές σημαντικών μουσείων όπως το Μουσείο Τέχνης Βασίλης και Ελίζα Γουλανδρή (Άνδρος), στο Παλάτσο Βέκιο (Φλωρεντία), στο Μουσείο Πέρα (Κωνσταντινούπολη) κ.α. και εκτίθενται σε αρκετούς δημόσιους χώρους (Αθήνα, Νέα Υόρκη, Παρίσι, κ.ά.).

Ήταν παντρεμένη με τον κολομβιανό γλύπτη Φερνάντο Μποτέρο.

Απεβίωσε από καρκίνο σε νοσοκομείο του Μόντε Κάρλο στις 5 Μαΐου 2023.

## Έργα

Αρχείο:La Toute Petite (1997) - Sophía Vári.jpg|* La Toute Petite or La Pequeñita* (Καρταχένα, 1997)
Αρχείο:Paseo de Recoletos (18).jpg|*Paseo de Recoletos* (Μαδρίτη)
Αρχείο:Santa Cruz Statue der Sophia Vari vorm Auditorio (fcm).jpg|(Σάντα Κρουθ ντε Τενερίφε, 2007)


## Παραπομπές


## Εξωτερικοί σύνδεσμοι
* 

Κατηγορία:Έλληνες γλύπτες
Πρινιά Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.572419,
          38.135561
        ]
      }
    }
  ]
}
Η **Πρινιά** είναι οικισμός της νότιας Εύβοιας στην στην Περιφερειακή Ενότητα Εύβοιας.

## Γενικά στοιχεία
Η Πρινιά βρίσκεται προς το νοτιοανατολικά άκρο του νησιού και το ακρωτήριο Καφηρέα (Κάβο Ντόρο), σε υψόμετρο 300 μέτρων. Το χωριό απέχει περίπου 57 χιλιόμετρα (οδηγικά - μέσω Πλατανιστού) βορειοανατολικά από την Κάρυστο. Ανήκει στα λεγόμενα «χωριά του Κάβοντορο» της ευρύτερης περιοχής Καφηρέα και κατοικήθηκε από Έλληνες πρόσφυγες της Μικράς Ασίας που κατέφυγαν σε αυτήν κατά τον 15ο αιώνα.

## Διοικητικά στοιχεία
Ως οικισμός αναφέρεται επίσημα το 1920 με το όνομα *Μπρινιάς* να απογράφεται στην τότε κοινότητα Αγίου Λουκά και μετονομάστηκε σε Πρινιάς το 1940. Σύμφωνα με το πρόγραμμα ''Καλλικράτης'', μαζί με την Αμυγδαλέα, το Δρυμονάρι, τη Ζαχαριά, το Θύμι, το Καψούρι και τη Σχίζαλη αποτελούν την τοπική κοινότητα Αμυγδαλέας που υπάγεται στη δημοτική ενότητα Καφηρέως του Δήμου Καρύστου και σύμφωνα με την απογραφή του 2011 έχει πληθυσμό 23  κατοίκους.

## Σημείωση
Στον Δήμο Κύμης - Αλιβερίου υπάρχει συνώνυμος οικισμός με την ονομασία Πρινιάς.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Αμπντουλάχ Καρντάς

Ο **Αλ-Χατζ Αμπντουλλάχ Καρντάς** (, επίσης γνωστός ως **Χατζή Αμπντουλλάχ αλ-Αφάρι**) είναι ο ηγέτης του Ισλαμικού Κράτους του Ιράκ και του Λεβάντε, μιας τρομοκρατικής οργάνωσης. Ανέλαβε τη θέση του στις 28 Οκτωβρίου 2019, μετά το θάνατο του Αμπού Μπακρ αλ-Μπαγντάντι στην επιδρομή της Δύναμης Δέλτα των Στρατού των ΗΠΑ στην Μπαρίσα. Είχε ήδη διοριστεί διάδοχος του αλ-Μπαγντάντι από τον Αύγουστο του 2019 και είχε τον έλεγχο της καθημερινής λειτουργίας της οργάνωσης. Νωρίτερα ήταν ιεροκήρυκας στην αλ-Κάιντα πριν ενταχθεί στο Ισλαμικό Κράτος.

## Παρασκήνιο
Ο Καρντάς κατάγεται από το Ταλ Αφάρ του Ιράκ. Σπούδασε στο πανεπιστήμιο Ισλαμικών Επιστημών στη Μοσούλη.

Πριν ενταχθεί στο Ισλαμικό Κράτος, ο Καρντάς ήταν αξιωματούχος στο καθεστώς του Σαντάμ Χουσεΐν. Το 2003 οι αμερικανικές αρχές συνέλαβαν τον Καρντάς και φυλακίστηκε στο στρατόπεδο Μπούκα στη Βασόρα, μετά την εισβολή στο Ιράκ και την ανατροπή του Σαντάμ Χουσεΐν. Εκεί γνωρίστηκε με τον αλ-Μπαγντάντι, όπου έγινε ένας από τους στενότερους συντρόφους του. 

## Παραπομπές


Κατηγορία:Λήμματα που περιέχουν κείμενο στα αραβικά
Κατηγορία:Ιρακινοί
Αντιάς Εύβοιας

Ο **Αντιάς** είναι ορεινό χωριό της Περιφερειακής Ενότητας Εύβοιας σε υψόμετρο 500 μέτρα.

## Γεωγραφία - ιστορία
Ο Αντιάς βρίσκεται στη Νότια Εύβοια και ανήκει στα λεγόμενα «χωριά του Καβοντόρο» της ευρύτερης περιοχής Καφηρέα. Απέχει 37 χλμ. (οδηγικά - μέσω Πλατανιστού) ΒΑ.-Α. από την Κάρυστο. Το χωριό είναι κτισμένο στις βόρειες πλαγιές του όρους Αηδόνι και στα νότια περνάει ρεματιά με πλατάνια και τρεχούμενα νερά. Είναι γνωστό για το  χαρακτηριστικό των κατοίκων του επικοινωνούν και συνεννοούνται μεταξύ τους με σφυρίγματα, τα οποία είναι γνωστά ως «Σφυριά» και πρόκειται για μια σφυριχτή γλώσσα. Η «ανακάλυψή» της από τα μέσα ενημέρωσης έγινε τον Μάρτιο του 1969 από σωστικά συνεργεία, που σκοπό τους είχαν την ανεύρεση της σορού ενός πιλότου, το αεροπλάνο του οποίου προσέκρουσε στην περιοχή του όρους Όχη. Ως οικισμός αναφέρεται επίσημα το 1835 να προσαρτάται στον τότε δήμο Καρύστου. Το 1912 με το ΦΕΚ 245Α - 16/08/1912 προσαρτήθηκε στην κοινότητα Κομήτου. Σύμφωνα με το πρόγραμμα ''Καλλικράτης'', μαζί με το Κόμιτο και τον  Ευαγγελισμό αποτελούν την τοπική κοινότητα Κομίτου που υπάγεται στη δημοτική ενότητα Καφηρέως του Δήμου Καρύστου και σύμφωνα με την απογραφή του 2011 έχει πληθυσμό 59 κατοίκους.

## Πληθυσμός

## Δείτε επίσης
* Σφυριχτή γλώσσα

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Νέμες

[μικρογραφία|Η χρυσή [Μάσκα του Τουταγχαμών|μάσκα της μούμιας του Τουταγχαμών φέρει στην κεφαλή το χαρακτηριστικό ριγωτό κάλυμμα ***νέμες***.]]
To **νέμες** ήταν ένα υφασμάτινο ριγωτό κάλυμμα κεφαλής που φορούσαν οι φαραώ στην αρχαία Αίγυπτο. Κάλυπτε όλο το κρανίο και το πίσω μέρος του κεφαλιού έως τον αυχένα, ενώ μερικές φορές ήταν λίγο μακρύτερο φθάνοντας μέχρι την πλάτη. Στο μπροστινό μέρος εξείχαν δύο μεγάλα πτερύγια που κρέμονταν πίσω από τα αυτιά και κατέληγαν επάνω στους ώμους. Μερικές φορές το νέμες συνδυαζόταν με το διπλό στέμμα (ψχεντ), όπως στην περίπτωση των αγαλμάτων του Ραμσή Β΄στο Αμπού Σιμπέλ. Η πρωιμότερη απεικόνιση του νέμες, μαζί με τον ουραίο στην κορυφή, είναι στην ελεφαντοστέινη επιγραφή του Ντεν, βασιλιά της 1ης δυναστείας. Το νέμες είναι ένα από τα σύμβολα της φαραωνικής εξουσίας.

## Εικόνες

Αρχείο:S F-E-CAMERON EGYPT 2006 FEB 00671.JPG|Αμπού Σίμπελ: Άγαλμα του Ραμσή Β΄ που φορά το διπλό στέμμα και το νέμες με τον ουραίο.
Αρχείο:BM, AES Egyptian Sulpture ~ Colossal bust of Ramesses II, the 'Younger Memnon' (1250 BC) (Room 4).jpg|Κολοσσική προτομή του Νεότερου Μέμνονα από το Ραμέσσειο που φορά στο κεφάλι μόνο το νέμες με τον ουραίο (το στέμμα δεν σώζεται).
Αρχείο:Egypt Barbe Postiche.jpg|Ανάγλυφο όπου απεικονίζεται το νέμες με τα χρώματά του.


## Επιπλέον μελέτη

* Toby A. H. Wilkinson, *Early Dynastic Egypt*, Routledge 1999
* Bruce Graham Trigger, *Ancient Egypt: A Social History*, Cambridge University Press 1983
* Fragment of a basalt Egyptian-style statue of Ptolemy I

## Εξωτερικοί σύνδεσμοι
Σχετικά πολυμέσα

## Παραπομπές


Κατηγορία:Αρχαία αιγυπτιακά σύμβολα
Κατηγορία:Αρχαία Αίγυπτος
Λούντβιχ φον Φίνκε

Ο **Φρίντριχ Λούντβιχ Βίλχελμ Φίλιππ Φράιχερ ***(βαρόνος)*** φον Φίνκε** (γερμ. *Friedrich Ludwig Wilhelm Philipp Freiherr von Vincke*, 1774 - 1844) ήταν Πρώσσος μεταρρυθμιστής, ο οποίος μεταξύ άλλων έδρασε υπέρ της εδραίωσης της δημοτικής αυτοδιοίκησης των πόλεων του νέου βιομηχανικού κώδικα. 

## Παραπομπές


Κατηγορία:Πρώσοι πολιτικοί
Κατηγορία:Βαρόνοι
Δάρας Μεσσήνης Μεσσηνίας

Ο **Δάρας** είναι χωριό στη Μεσσηνία, η οποία διοικητικά υπάγεται στη δημοτική ενότητα Πεταλιδίου του Δήμου Μεσσήνης.

Στην απογραφή του 2021 είχε πληθυσμό 129 κατοίκων.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Δροσιά Μεσσηνίας

Η **Δροσιά** είναι χωριό στον νομό Μεσσηνίας. Διοικητικά υπάγεται στην δημοτική ενότητα Πεταλιδίου του Δήμου Μεσσήνης. Στην απογραφή του 2011 είχε πληθυσμό 75 κατοίκων.

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Άνω Δροσιά Μεσσηνίας

Η **Άνω Δροσιά** είναι ιστορικός οικισμός (εγκαταλελειμμένο χωριό) στον δήμο Μεσσήνης του νομού Μεσσηνίας στην Πελοπόννησο. 

## Γενικά στοιχεία
Βρίσκεται βορειοδυτικά της Καλαμάτας και βόρεια της γειτονικής Δροσιάς, σε υψόμετρο 260 μέτρων. Αν και κατοικείτο από παλαιότερα, καταγράφεται για πρώτη φορά στην απογραφή του 1961, ως χωριό της κοινότητας Δροσιάς της επαρχίας Πυλίας. Παρουσίαζε πληθυσμό μέχρι και την απογραφή του 1991, ωστόσο είχε ουσιαστικά εγκαταλειφθεί από τη δεκαετία του 1970, ενώ με το πέρασμα των χρόνων τα πέτρινα κτίριά του έχουν υποστεί καταστροφές, κυρίως από ανθρώπινη παρέμβαση. Το 1997 υπήχθη στον καποδιστριακό δήμο Πεταλιδίου και από το 2011 ανήκει στον δήμο Μεσσήνης. Το 2021 σταμάτησε να απογράφεται. 

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Κατηγορία:Εγκαταλελειμμένα χωριά της περιφερειακής ενότητας Μεσσηνίας
Ριζόμυλος Μεσσηνίας

Ο **Ριζόμυλος** είναι χωριό στη Μεσσηνία, το οποίο διοικητικά υπάγεται στη δημοτική ενότητα Πεταλιδίου του Δήμου Μεσσήνης και σύμφωνα με την απογραφή του 2021 είχε πληθυσμό 104 κατοίκων ενώ με αυτήν του 2011 είχε 128.

## Πληροφορίες
Ο Ριζόμυλος μαζί με την Καρποφόρα, αποτελούν την Κοινότητα Καρποφόρων. Αναγνωρίσθηκε ως οικισμός το 1940 και το όνομά του το οφείλει σε ένα νερόμυλο. Βρίσκεται σε υψόμετρο 28 μέτρων και οι κάτοικοί του ασχολούνται με την καλλιέργεια ελιών, συκιών και αμπελιών. Ο Ριζόμυλος είναι οδικός κόμβος της 82ης Εθνικής Οδού Σπάρτης - Καλαμάτας - Πύλου και της 9ης Επαρχιακής Οδού Ριζόμυλου - Κορώνης.

## Διοικητικές μεταβολές

* 16-10-1940, αναγνώριση του οικισμού Ριζόμυλος και προσάρτησή του στην Κοινότητα Καρποφόρων.
* 04-12-1997, ο οικισμός Ριζόμυλος αποσπάται από την Κοινότητα Καρποφόρων και προσαρτάται στο Δήμο Πεταλιδίου.
* 07-06-2010, ο οικισμός Ριζόμυλος αποσπάται από το Δήμο Πεταλιδίου και προσαρτάται στο Δήμο Μεσσήνης.

## Παραπομπές

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Καστάνια Πεταλιδίου Μεσσηνίας

Τα **Καστάνια** Πεταλιδίου είναι χωριό της Περιφερειακής Ενότητας Μεσσηνίας, στην Περιφέρεια Πελοποννήσου. Διοικητικά υπάγεται στη Δημοτική Ενότητα Πεταλιδίου, του Δήμου Μεσσήνης και έχει 36 κατοίκους, σύμφωνα με την Απογραφή του 2011.

## Τοποθεσία
Τα Καστάνια Πυλίας είναι χτισμένα σε υψόμετρο 301 μέτρων, στην ανατολική πλαγιά του όρους Λυκόδημου (η Μαθία των Αρχαίων Ελλήνων) και απέχει 5 χιλιόμετρα από το Πεταλίδι και τη θάλασσα. Έχει καταπληκτική θέα προς το Μεσσηνιακό Κόλπο, την Καλαμάτα και τον Ταΰγετο. Το 1991 στον οικισμό Καστάνια, προσαρτήθηκε και ο οικισμός **Πολιστάριον**, παλαιότερα **Πολυστάρι**.

## Λαογραφικό Μουσείο - Γιώργος Γεννηματάς
Ο **Πολιτιστικός Σύλλογος Κασταναίων και Πολυσταραίων**, έχει ιδρύσει το **Λαογραφικό Μουσείο - Γιώργος Γεννηματάς (παπα - Γεννηματάς)**, προς τιμήν του παππού, του αείμνηστου υπουργού Γεωργίου Γεννηματά. Ο παπα - Γιώργης Γεννηματάς ήταν παπάς και δάσκαλος στα Καστάνια, μέχρι το 1925 που έφυγε για Αθήνα.

## Διοικητικές μεταβολές

* 21-04-1835, ο οικισμός Καστάνια προσαρτάται στο Δήμο Κορώνης, με έδρα το Πεταλίδι.
* 31-08-1912, ο οικισμός Καστάνια αποσπάται από το Δήμο Κορώνης και ορίζεται έδρα της Κοινότητας Καστανίων.
* 17-03-1991, στον οικισμό Καστάνια προσαρτάται ο καταργούμενος οικισμός Πολιστάριον της Κοινότητας Καστανίων.
* 04-12-1997, ο οικισμός Καστάνια αποσπάται από την Κοινότητα Καστανίων και προσαρτάται στο Δήμο Πεταλιδίου.
* 07-06-2010, ο οικισμός Καστάνια αποσπάται από το Δήμο Πεταλιδίου και προσαρτάται στο Δήμο Μεσσήνης.

## Παραπομπές

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Δρυμονάρι Εύβοιας

Το **Δρυμονάρι** είναι ημιορεινό χωριό στη νότια Εύβοια της Περιφερειακής Ενότητας Εύβοιας σε υψόμετρο 240 μέτρα. Κατοικείται τους καλοκαιρινούς και φθινοπωρινούς μήνες. Οι κάτοικοι βρίσκονται εκεί για να παραθερίσουν και να ασχοληθούν με τις γεωργικές εργασίες.

## Γεωγραφικά - ιστορικά στοιχεία
Το Δρυμονάρι βρίσκεται στο νοτιοανατολικά άκρο της Εύβοιας και το ακρωτήριο Καφηρέα (Κάβο Ντόρο). Απέχει 47 χλμ. (οδηγικά - μέσω Πλατανιστού) ΒΑ. από την Κάρυστο. Το χωριό ανήκει στα λεγόμενα «χωριά του Κάβοντορο» της ευρύτερης περιοχής Καφηρέα. Ανατολικά του χωριού και σε απόσταση περίπου 3 χλμ. ανάμεσα στο Θύμι και τον Ευαγγελισμό είναι το φαράγγι της Αρχάμπολης ή Χαρχάμπολης όπου σώζονται τα ερείπια ενός οργανωμένου οικιστικού συνόλου που χρονολογείται από την κλασική περίοδο μέχρι και τον 1ο αι. π.Χ. Ως οικισμός αναφέρεται επίσημα το 1920 στο ΦΕΚ 50Α - 25/07/1879 να προσαρτάται στον τότε δήμο Καρύστου. Σύμφωνα με το πρόγραμμα ''Καλλικράτης'', μαζί με την Αμυγδαλέα, το Κόμιτο, τη Ζαχαριά, το Θύμι, το Καψούρι και τη Σχίζαλη αποτελούν την τοπική κοινότητα Αμυγδαλέας που υπάγεται στη δημοτική ενότητα Καφηρέως του Δήμου Καρύστου και σύμφωνα με την απογραφή του 2011 δεν έχει μόνιμους κατοίκους.

## Παραπομπές


## Εξωτερικοί σύνδεσμοι

* Αρχάμπολη. Η εξαφανισμένη πόλη του Κάβο Ντόρο από τον ιστότοπο https://www.mixanitouxronou.gr

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Άγιος Βαβύλας

Ο **άγιος Βαβύλας** (πέθανε περ. 253) διετέλεσε Πατριάρχης Αντιοχείας. Μαρτύρησε στις διώξεις των Χριστιανών επί Δεκίου.

Το 351 ο Καίσαρας Κωνστάντιος Γάλλος ανήγειρε ένα νέο ναό προς τιμή του αγίου Βαβύλα στη Δάφνη, ένα προάστιο της Αντιόχειας, και τοποθέτησε τα λείψανα του επισκόπου σε αυτόν. Πρόθεση του Γάλλου ήταν. μεταφέροντας τα λείψανα του αγίου στη Δάφνη, να «εξουδετερώσει» τις παγανιστικές επιδράσεις από το ναό του Απόλλωνα που βρισκόταν στην περιοχή ή, όπως το περιγράφει ο Ιωάννης ο Χρυσόστομος, «να φέρει γιατρό στους αρρώστους».

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Πατριάρχες Αντιοχείας
Οκτόνιο

Στα μαθηματικά, τα **οκτόνια** είναι μέρος της άλγεβρας. Συμβολίζονται με έντονο Ο, ή αλλιώς με το σύμβολο \mathbb O. 

## Ιστορία
Τα οκτόνια ανακαλύφθηκαν από τον Τζον Τ. Γκρέιβς το 1843, εμπνευσμένος από τον φίλο του Ουίλιαμ Ρόουαν Χάμιλτον, ο οποίος ανακάλυψε τα τετραδόνια. Ο Γκρέιβς ονόμασε την ανακάλυψη του "οκτάβες", και τις ανέφερε σε επιστολή του προς τον Χάμιλτον με ημερομηνία 16 Δεκεμβρίου 1843. Δημοσίευσε για πρώτη φορά την ανακάλυψη του λίγο μετά το άρθρο του Άρθουρ Κέιλεϊ για το ίδιο θέμα. Τα οκτόνια ανακαλύφθηκαν ανεξάρτητα από τον Κέιλεϊ και μερικές φορές αναφέρονται ως αριθμοί ή άλγεβρα του Κέιλεϊ. Ο Χάμιλτον περιέγραψε τη πρώιμη ιστορία της ανακάλυψης του Γκρέιβς.

## Παραπομπές

## Εξωτερικοί σύνδεσμοι

Κατηγορία:Άλγεβρα
Συνηγορία

**Συνηγορία** είναι δραστηριότητα από ένα άτομο ή μια ομάδα με στόχο να επηρεάσει τις αποφάσεις εντός πολιτικών, οικονομικών ή κοινωνικών συστημάτων και ιδρυμάτων. Η συνηγορία περιλαμβάνει δραστηριότητες και εκδόσεις με στόχο να επηρεάσει τη δημόσια πολιτική, τους νόμους και προϋπολογισμούς χρησιμοποιώντας τα γεγονότα, τις σχέσεις, τα μέσα ενημέρωσης για να εκπαιδεύσουν τους κυβερνητικούς αξιωματούχους και το κοινό. Η συνηγορία μπορεί να περιέχει πολλές δράσεις, όπου ο άνθρωπος ή μια οργάνωση δημιουργούν εκστρατείες που προβάλλουν τα μέσα ενημέρωσης, κάνουν δημόσιες ομιλίες, κ.ο.κ. Το λόμπινγκ είναι μορφή συνηγορίας όπου γίνεται άμεση προσέγγιση προς τους νομοθέτες για ένα συγκεκριμένο πρόβλημα ή συγκεκριμένο μέρος της νομοθεσίας.

Η έννοια της συνηγορίας βρίσκει πολλές εφαρμογές στον τομέα της **ψυχικής υγείας**. Η συνηγορία είναι ιδιαιτέρως απαραίτητη για τα άτομα με ψυχική αναπηρία τα οποία υποφέρουν, παρά τη σταδιακή αποϊδρυματοποίηση και την παροχή υπηρεσιών στην κοινότητα, από τις συνδυαστικές επιπτώσεις νομοθεσίας που σε πολλές περιπτώσεις λειτουργεί απαξιωτικά για αυτά, τις επιπτώσεις των φαρμάκων και των εφαρμοζόμενων θεραπειών και την υποχρηματοδότηση των κοινοτικών υπηρεσιών.

Χαρακτηριστικό της συνηγορίας στο χώρο της ψυχικής υγείας είναι η υποστήριξη των χρηστών υπηρεσιών υγείας να εκφραστούν και ταυτόχρονα να πεισθούν οι πάροχοι υπηρεσιών, να τους ακούσουν. Με τον τρόπο αυτό, δεν διευκολύνεται απλά η διατύπωση των θέσεων του συνηγορούμενου, αλλά διασφαλίζεται ότι οι απόψεις αυτές ακούγονται και λαμβάνονται υπόψη.

Είναι βασικό να τονιστεί ότι ο συνήγορος δεν εκφέρει δική του γνώμη και δεν δίνει συμβουλές στον συνηγορούμενο, αλλά αντίθετα παρέχει υποστήριξη και πληροφόρηση προκειμένου το άτομο με ψυχική αναπηρία να έχει την κατάλληλη πληροφορία και να κάνει το ίδιο την επιλογή του.

Γίνεται έτσι σαφές ότι η συνηγορία είναι μια διαδικασία η οποία σχετίζεται με την κοινωνική θεώρηση της αναπηρίας, καθώς αντιλαμβάνεται τα άτομα με αναπηρία,ως φορείς ίσων δικαιωμάτων και υποχρεώσεων, ενώ εστιάζει κυρίως στην αλληλεπίδραση με τα εμπόδια που προκαλούνται από το περιβάλλον, την κουλτούρα και την συμπεριφορά και όχι από τα λειτουργικά προβλήματα της ίδιας της ασθένειας. 

Η έρευνα επίσης ξεκινά να διευθετεί το πως οι ομάδες συνηγορίας στις Ηνωμένες Πολιτείες και τον Καναδά χρησιμοποιούν τα μέσα κοινωνικής δικτύωσης για να ενθαρρύνουν την συλλογική ενασχόληση και δράση.

## Παραπομπές


Κατηγορία:Ακτιβισμός
Κόκκινο Μεσσηνίας

Το **Κόκκινο** είναι χωριό της Περιφερειακής Ενότητας Μεσσηνίας. Ο οικισμός ανήκει στην Κοινότητα Κοκκίνου που υπάγεται διοικητικά στη Δημοτική Ενότητα Πεταλιδίου, του Δήμου Μεσσήνης.

## Πληροφορίες
Το Κόκκινο είναι χτισμένο πάνω στο όρος Λυκόδημο, σε υψόμετρο 531 μέτρων και είναι το τελευταίο χωριό πριν την κορυφή του βουνού. Πρόκειται για μία περιοχή που διατηρεί τις φυσικές ομορφιές της, όπως τις καταπράσινες πλαγιές και την ξεχασμένη στα χρόνια, αρχιτεκτονική των σπιτιών της. Στις απογραφές των Ενετών στα τέλη του 1700, φαίνεται να διαμένουν στο χωριό 37 κάτοικοι, οι οποίοι συγκροτούσαν 7 οικογένειες. Στην Κοινότητα από το 1889, ανήκει διοικητικά και ο οικισμός Ανάζογλι, ο οποίος το 1927, μετονομάζεται σε Παναίικα. Το Κόκκινο έχει 78 κατοίκους, σύμφωνα με την Απογραφή του 2011.

Γεωγραφικά το Κόκκινο, συνορεύει ανατολικά με τα χωριά, Γαμβριά, Λύκισσα, Αγνάντιο, δυτικά με τους Αμπελόκηπους και νότια με τη Μηλίτσα. Νότια του χωριού και σε απόσταση 2 χλμ., βρίσκονται τα Παναίικα. Απέχει 12 χλμ. από το Καλαμάκι (η πιο κοντινή παραλία), 15 χλμ. από το Πεταλίδι, 20 χλμ. από Κορώνη, Φοινικούντα, Μεθώνη και 25 χλμ από την Πύλο.

## Διοικητικές μεταβολές

* 21-04-1835, ο οικισμός Κόκκινο προσαρτάται στο Δήμο Αιπείας, με έδρα τη Λογγά.
* 18-12-1840, ο οικισμός Κόκκινο αποσπάται από το Δήμο Αιπείας και προσαρτάται στο Δήμο Κορώνης, με έδρα το Πεταλίδι
* 07-06-1890, ο οικισμός Κόκκινο αποσπάται από το Δήμο Κορώνης και προσαρτάται στο Δήμο Αιπείας, με έδρα τη Λογγά.
* 31-08-1912, ο οικισμός Κόκκινο αποσπάται από το Δήμο Αιπείας και ορίζεται έδρα της Κοινότητας Κοκκίνου.
* 04-12-1997, ο οικισμός Κόκκινο αποσπάται από την Κοινότητα Κοκκίνου και προσαρτάται στο Δήμο Πεταλιδίου.
* 07-06-2010, ο οικισμός Κόκκινο αποσπάται από το Δήμο Πεταλιδίου και προσαρτάται στο Δήμο Μεσσήνης.

## Εξωτερικοί σύνδεσμοι

* Κόκκινο Μεσσηνίας - Θανάσης Καλύβας (βίντεο στο youtube)

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Καψούρι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.539792,
          38.093964
        ]
      }
    }
  ]
}

Το **Καψούρι** είναι ημιορεινό χωριό της Περιφερειακής Ενότητας Εύβοιας σε υψόμετρο 380 μέτρα.

## Γεωγραφία - ιστορία
Το Καψούρι βρίσκεται στο νοτιοανατολικό άκρο της Εύβοιας και το ακρωτήριο Καφηρέα (Κάβο Ντόρο). Απέχει 45 χλμ. (οδηγικά - μέσω Πλατανιστού) ΒΑ. από την Κάρυστο. Το χωριό ανήκει στα λεγόμενα «χωριά του Κάβοντορο» της ευρύτερης περιοχής Καφηρέα. Είναι κτισμένο στους βορειοανατολικούς πρόποδες του όρους Όχη, σε κατάφυτη περιοχή και νότια του όρους Κερασιά. Ως οικισμός αναφέρεται το 1889 στο ΦΕΚ 251Α - 04/10/1889 να προσαρτάται στον τότε δήμο Καρύστου. Σύμφωνα με το πρόγραμμα ''Καλλικράτης'', μαζί με την Αμυγδαλέα, το Κόμιτο, τη Ζαχαριά, το Θύμι και τη Σχίζαλη αποτελούν την τοπική κοινότητα Αμυγδαλέας που υπάγεται στη δημοτική ενότητα Καφηρέως του Δήμου Καρύστου και σύμφωνα με την απογραφή του 2011 ως πληθυσμό έχει 16 μόνιμους κατοίκους.

## Παραπομπές


## Εξωτερικοί σύνδεσμοι

* Αποτελέσματα σωστικής ανασκαφικής έρευνας στο Καψούρι Καφηρέα από την Εφορεία Αρχαιοτήτων Εύβοιας

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Σημεριανή

Η "**Σημεριανή**" (ή "**Σήμερις**") είναι δημοφιλές τραγούδι και χορός από τη Σινασό Καππαδοκίας. Ο χορός είναι ένας τυπικός αυτοσχεδιασμός από πολλούς από τους κυκλικούς χορούς της περιοχής. Οι χορευτές κινούνται προς τα δεξιά του κύκλου και προς το κέντρο. Ο χορός εκτελείται από γυναίκες. 

## Στίχοι του τραγουδιού
Σήμερα η σημερινή δεν μοιάζει με τις άλλες - σήμερις η σημεριανή δεν μοιάζει σαν τις άλλες, 

χορεύουν Σινασίτισσες κι έχουμ’ χαρές μεγάλες - χορεύουν Σινασίτισσες κι έχουμ’ χαρές μεγάλες 

Αγάπη μ’ έλα έλα και μην το λες κανένα, - αγάπη μ’ το όνομά σου γλυκό ‘ν’ το φίλημά σου. 

Σήκωσ’ το σαρικάκι σου και μην το χαμηλώνεις - σήκωσ’ το σαρικάκι σου και μην το χαμηλώνεις, 

το ξέρω πως με αγαπάς και δεν το φανερώνεις - το ξέρω πως με αγαπάς και δεν το φανερώνεις. 

Αγάπη μ’ έλα έλα και μην το λες κανένα, - αγάπη μ’ το όνομά σου γλυκό ‘ν’ το φίλημά σου. 

Στη Σινασό είν’ ‘να δεντρί που βγάζει τ’ ανασόνι - στη Σινασό είν’ ‘να δεντρί που βγάζει τ’ ανασόνι, 

πολλές κοπέλες φίλησα καμιά δεν είπε σώνει - πολλές κοπέλες φίλησα καμιά δεν είπε σώνει. 

Αγάπη μ’ έλα έλα και μην το λες κανένα, - αγάπη μ’ το όνομά σου γλυκό ‘ν’ το φίλημά σου. 

Βάλε στο μαστραπά νερό και βάλ' το στον αγέρα - βάλε στο μαστραπά νερό και βάλ' το στον αγέρα, 

κι αν δεν το πιούμ’ την Κυριακή το πίνουμ’ τη Δευτέρα - κι αν δεν το πιούμ’ την Κυριακή το πίνουμ’ τη Δευτέρα. 

Αγάπη μ’ έλα έλα και μην το λες κανένα, - αγάπη μ’ το όνομά σου γλυκό ‘ν’ το φίλημά σου.. 

## Παραπομπές


## Εξωτερικοί σύνδεσμοι
* Μια ζωντανή παράσταση του τραγουδιού και του χορού 

Κατηγορία:Ελληνικά τραγούδια
Κατηγορία:Ελληνικοί χοροί
Γκιόργκι Ντοντίσι

Ο **Γκιόργκι Ντοντίσι** (*Giorgi Dodisi*, ) ήταν Γεωργιανός καλλιγράφος του 12ου αιώνα.

## Βιογραφία
Ο Ντοντίσι δημιούργησε καλλιγραφικά έργα στο, χτισμένο από Γεωργιανούς, Μοναστήρι του Σταυρού στην Ιερουσαλήμ. 

Έγραψε σε γραφή *Nuskhuri του* γεωργιανού αλφάβητου. Τα καλλιγραφικά έργα του ήταν υψηλής ποιότητας με στολίδια και διακόσμηση. Χρησιμοποίησε σταυρούς στα έργα του και υπέγραψε τα έργα με το όνομά του. 

## Παραπομπές


Κατηγορία:Καλλιγράφοι
Κατηγορία:Γεωργιανοί
Κωνία

Τα **κωνία** είναι αισθητήρια κύτταρα στον αμφιβληστροειδή, υπεύθυνα να αναλύουν τα χρώματα και να αντιλαμβάνονται τη φωτεινότητα του φωτός.

## Είδη κωνίων
Υπάρχουν τρία είδη κωνίων:

* L (ευαίσθητο για μεγάλα μήκη κύματος με μέγιστη απόκριση στο κόκκινο χρώμα)
* M (μέγιστη απόκριση στο πράσινο χρώμα)
* S(ευαίσθητο για μικρά μήκη κύματος με μέγιστη απόκριση στο μπλε χρώμα)

Τα υπόλοιπα χρώματα που βλέπουμε είναι με την μίξη και ανάλογη αυξομείωση των RGB χρωμάτων.

## Παραπομπές
Κατηγορία:Μάτι
Κατηγορία:Ζωικά κύτταρα
Τερράλμπα

Η **Τερράλμπα** είναι Δήμος και πρώην Λατινική Καθολική επισκοπή της Ιταλικής επαρχίας του Οριστάνο στην Περιφέρεια Σαρδηνία στην Ιταλία. Ο πληθυσμός της πόλης είναι 10.201 κάτοικοι και η πυκνότητα του πληθυσμού 200 κάτοικοι ανά τετραγωνικό χιλιόμετρο (30 Νοεμβρίου 2017). Βρίσκεται περίπου 70 χιλιόμετρα βορειοδυτικά από την πρωτεύουσα της Σαρδηνίας Κάλιαρι και 20 χιλιόμετρα νότια από την πρωτεύουσα της επαρχίας Οριστάνο.

## Παραπομπές
 		


## Εξωτερικοί σύνδεσμοι

*Δήμος της Τερράμπλα

Κατηγορία:Πόλεις της Σαρδηνίας
Κατηγορία:Κοινότητες της Επαρχίας του Οριστάνο
Καμπράς

Η **Καμπράς** είναι Δήμος της Ιταλικής επαρχίας του Οριστάνο στην Περιφέρεια Σαρδηνία στην Ιταλία. Ο πληθυσμός της πόλης είναι 9.165 κάτοικοι και η πυκνότητα του πληθυσμού 90 κάτοικοι ανά τετραγωνικό χιλιόμετρο (30 Απριλίου 2017).
Βρίσκεται περίπου 90 χιλιόμετρα βορειοδυτικά από την πρωτεύουσα της Σαρδηνίας Κάλιαρι και 6 χιλιόμετρα βορειοδυτικά από την πρωτεύουσα της επαρχίας Οριστάνο. 
Έχει πολλές ενοριακές εκκλησίες σε ρυθμό Μπαρόκ και μια εκκλησία αφιερωμένη στο Άγιο Πνεύμα (1601) με δύο Γοτθικούς διαδρόμους. Στην ίδια θέση βρισκόταν στην αρχαιότητα η αποικία Θάρρος που είχαν ιδρύσει οι Φοίνικες και έχει μεγάλες παραλίες. 

Η Καμπράς εμφανίστηκε τον 11ο αιώνα όταν οι κάτοικοι της Θάρρος εγκατέλειψαν την πόλη χάρη στις επιδρομές πειρατών που δέχτηκαν από την βόρεια Αφρική. Οι κάτοικοι εγκαταστάθηκαν αρχικά κοντά στο κάστρο που τα ερείπια του είναι ορατά σήμερα δίπλα στην ενοριακή εκκλησία. Η Καμπράς απέκτησε μεγάλη αξία με την Δικαιοδοσία της Αρμπορέα, έγινε έδρα του δούκα που έμενε στο κάστρο, μετά την πτώση της Δικαιοδοσίας κυβερνήθηκε από διάφορους λόρδους. Τον 19ο αιώνα περιήλθε στην Επαρχία του Οριστάνο, αργότερα περιήλθε στην Επαρχία του Κάλιαρι (1859) μέχρι την χρονιά που επέστρεψε στο Οριστάνο (1974).

## Παραπομπές
 		


## Εξωτερικοί σύνδεσμοι
*Δήμος του Καμπράς

Κατηγορία:Πόλεις της Σαρδηνίας
Κατηγορία:Κοινότητες της Επαρχίας του Οριστάνο
Σχίζαλη Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.559953,
          38.130706
        ]
      }
    }
  ]
}

Η **Σχίζαλη** είναι ημιορεινό χωριό στη νότια Εύβοια της Περιφερειακής Ενότητας Εύβοιας σε υψόμετρο 250 μέτρα.

## Γεωγραφία - ιστορία
Η Σχίζαλη βρίσκεται 58 χλμ. ΒΑ. από την Κάρυστο(έδρα του δήμου) και 161 χλμ. Α.-ΝΑ. από τη Χαλκίδα. Ως οικισμός, μετά την απελευθέρωση, αναφέρεται επίσημα το 1835 να προσαρτάται στον τότε δήμο Καρύστου. Σύμφωνα με το πρόγραμμα ''Καλλικράτης'', μαζί με το Καψούρι, το Δρυμωνάρι, το Θύμι, τη Ζαχαριά, την Αμυγδαλέα και την Πρινιά αποτελούν την δημοτική κοινότητα Αμυγδαλέας που υπάγεται στη Δημοτική Ενότητα Καφηρέως του Δήμου Καρύστου και σύμφωνα με την απογραφή του 2011 έχει πληθυσμό 38  κατοίκους.

## Αξιοθέατα
* Βορειοδυτικά, το πέτρινο εξωκλήσι του Προφήτη Ηλία στην κορυφή του ομώνυμου βουνού (ή Καμίνι)
* Νοτιοανατολικά, η παραλία Λιμνιώνα (ή παραλία Σχίζαλη)
* Μέσα στο χωριό, η εκκλησία του Άγιου Πέτρου

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Μπόζα

Η **Μπόζα** είναι Δήμος της Ιταλικής επαρχίας του Οριστάνο στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο τον Μάιο του 2005. Η Μπόζα βρίσκεται περίπου στα δύο τρίτα του δρόμου στη δυτική παραλιακή ακτή της Σαρδηνίας, σε έναν μικρό λόφο περίπου 3 χιλιόμετρα εσωτερικά, στην όχθη του ποταμού Τέμο. Η πόλη διατηρούσε για πολλά χρόνια έναν πληθυσμό 8.000 κατοίκων αλλά ο αστικός της χαρακτήρας είναι διαφοροποιημένος σε σχέση με άλλες πόλεις στη Σαρδηνία. Τον σημαντικότερο ρόλο στην οικονομία της πόλης έχει η γεωργία και η αλιεία χάρη στην κοιλάδα του ποταμού κοντά στην ακτή που περιβάλλεται από λόφους και οροπέδια. 

Η περιοχή κατοικείται από τους προιστορικούς χρόνους όπως επιβεβαιώνεται από την παρουσία πολλών Νουράγκι στην περιοχή, ιδρύθηκε μάλλον από Φοίνικες αλλά δεν υπάρχουν πηγές για τον αρχικό οικισμό. Η σημερινή πόλη της Μπόζα που ιδρύθηκε από την Οικογένεια Μαλασπίνα (1112) βρίσκεται σε απόσταση περίπου δυόμιση χιλιόμετρα από την αρχαία πόλη. Τον Μεσαίωνα ήταν επαρχιακή πρωτεύουσα και ανήκε στη Δικαιοδοσία του Λογκουντόρο, μετά την κατασκευή του κάστρου από τους Μαλασπίνα ο περισσότερος πληθυσμός μετακινήθηκε από τις ακτές στους λόφους. Παρέμεινε στην Οικογένεια Μαλασπίνα μέχρι τον 14ο αιώνα, στη συνέχεια την κατέλαβε ο Οίκος της Αραγωνίας και κυβερνήθηκε από τους Ισπανούς. Για σύντομο χρονικό διάστημα ανήκε στο Βασίλειο της Αρμπορέα που προήλθε από τη Δικαιοδοσία της Αρμπορέας. 

## Παραπομπές
 		


## Εξωτερικοί σύνδεσμοι
*Τουρισμός στη Σαρδηνία
*Μπόζα
*Τουριστικός οδηγός της Μπόζα

Κατηγορία:Πόλεις της Σαρδηνίας
Κατηγορία:Κοινότητες της Επαρχίας του Οριστάνο
Πάβλιος Κορνέλιος Ανουλίνος

Ο **Πάβλιος Κορνέλιος Ανουλίνος** (*Publius Cornelius Anullinus*), ή, περιστασιακά, **Ανουλίνος** (*Anulinus*), ήταν ένας από τους στρατηγούς του Ρωμαίου αυτοκράτορα Σεπτίμιου Σεβήρου. Ήταν από την πόλη Ιλιβερία (Γρανάδα, ή όπως έχει αναγνωριστεί από τους σύγχρονους μελετητές, πιθανόν να βρίσκεται μέσα ή κοντά στο Αλμπαϊσίν) και, ενώ δεν υπάρχουν σαφείς πληροφορίες γύρω από αυτό, πιστεύεται ότι δεν ήταν από πατρίκια οικογένεια, αλλά ήταν ένα από τους ιππείς*.*

Ο Ανουλίνος υπηρέτησε ως κυβερνήτης της ρωμαϊκής επαρχίας Βαιτικής το 170 και ο μετέπειτα αυτοκράτορας Σεβήρος θα υπηρετούσε κάτω από αυτόν ως *[[κυαίστωρ]]ας*. Πιστεύεται (αν και δεν υπάρχουν αποδεικτικά στοιχεία για αυτό) ότι οι δύο τους είχαν συναντηθεί νωρίτερα στη Ρώμη, και ο Σεβήρος υπηρέτησε ύστερα από αίτημα του Ανουλίνου. Μπορεί (ή μπορεί και όχι) να ήταν λεγάτος της ρωμαϊκής επαρχίας της *[[Αφρική (ρωμαϊκή επαρχία)|Αφρικής]]* το 193.

Ο Ανουλίνος ανέλαβε τη διοίκηση από τον Τιβέριο Κλαύδιο του στρατού του Σεβήρου στον πόλεμο κατά του Pescennius Niger το 193. Την επόμενη χρονιά, έδωσε μία συντριπτική ήττα στον Νίγηρα στη μάχη της Ισσού, κατά τη διάρκεια του Έτους των Πέντε Αυτοκρατόρων. Ο Ανουλίνος πρέπει να έχει φτάσει στον προξενικό βαθμό πριν από το έτος 196, αφού εκείνη τη χρονιά ήταν *[[πολίαρχος]]*. Στη συνέχεια, διέταξε ένα από τα τμήματα του στρατού που έστειλε ο Σεβήρος ενάντια στην πόλη Αδιαβηνή, το 1978. Έγινε ύπατος για δεύτερη φορά το 199.

Η οικογένειά του πρέπει να είχε διατηρήσει την εύνοια του γιου του Σεβήρου και διαδόχου του Καρακάλλα, δεδομένου ότι ένας άλλος Πάβλιος Κορνέλιος Ανουλίνος ήταν *ύπατος* με τον Πάβλιο Κάτιο Σαβήνο το έτος 216.

## Παραπομπές


## Πηγές
*"Anulinus, Ρ. Cornelius" . Στο Smith, William (ed. ). *[[Λεξικό της ελληνικής και ρωμαϊκής βιογραφίας και μυθολογίας|Λεξικό Ελληνικής και Ρωμαϊκής Βιογραφίας και Μυθολογίας]]* . **1** . Π. &nbsp; 218.

Κατηγορία:Ύπατοι της Ρωμαϊκής Αυτοκρατορίας
Κατηγορία:Ρωμαίοι κυβερνήτες της Βαιτικής
Κατηγορία:Αρχαίοι Ρωμαίοι στρατηγοί
Μιάλμπι ΑΙΦ

δεξιά|μικρογραφία|240x240εσ| Ένα γράφημα που δείχνει την πρόοδο της Μιάλμπι μέσω των κατηγοριών του σουηδικού συστήματος ποδοσφαίρου. Οι διαφορετικές αποχρώσεις του γκρι αντιπροσωπεύουν κατηγορίες πρωταθλήματος.
δεξιά|μικρογραφία|240x240εσ| Οι παίκτες της Μιάλμπι παρατάσσονται πριν από έναν αγώνα της Άλσβενσκαν το 2013.
μικρογραφία|Η κύρια είσοδος του γηπέδου Στραντβάλεν.
Η **Μιάλμπι Αλμένα Ιντροτσφέρενινγκ** (*Mjällby Allmänna Idrottsförening*), γνωστή και ως **Μιάλμπι ΑΙΦ** (*Mjällby AIF*), **Μιάλμπι** (*Mjällby*) ή (κυρίως τοπικά) **ΜΑΙΦ** (*MAIF*), είναι σουηδικό επαγγελματικό ποδοσφαιρικός σύλλογος, με έδρα το Χέλεβικ. Ο σύλλογος είναι συνδεδεμένος με την Ποδοσφαιρική Ομοσπονδία Μπλέκινγκε και παίζει τους εντός έδρας αγώνες της στο Στραντβάλεν.

Τα χρώματα του συλλόγου, που αντανακλώνται στη φανέλα και το σορτς, είναι το κίτρινο και το μαύρο. Ιδρύθηκε την 1η Απριλίου του 1939 και ο σύλλογος έπαιξε οκτώ σεζόν στην κορυφαία κατηγορία του σουηδικού ποδοσφαίρου, την Άλσβενσκαν, με την πρώτη σεζόν του συλλόγου στην κατηγορία να ήταν το 1980. Η ομάδα παίζει σήμερα στη Σούπερεταν (2η κατηγορία). Με οκτώ σεζόν στην Άλσβενσκαν (πιο πρόσφατη το 2014), η Μιάλμπι είναι η πιο επιτυχημένη ομάδα ποδοσφαίρου από την επαρχία Μπλέκινγκε.

Οι πρώην παίκτες της Εθνικής Σουηδίας, Κρίστιαν Βίλελμσον και Ματίας Άσπερ, ξεκίνησαν τη σταδιοδρομία τους στην ομάδα. Και οι δύο παίκτες τελείωσαν τη σταδιοδρομία τους στη Μιάλμπι.

## Διακρίσεις

### Πρωτάθλημα
; **[[Άλσβενσκαν]]:**
* **Νικήτρια (1):** 2025
; **[[Σούπερεταν]]:** 
* **Νικήτρια (2):** 2009, 2019 
; **[[1η Κατηγορία Σουηδίας|1η Κατηγορία]]:** 
* **Νικήτρια (1):** 2018 
* **2η θέση (1):** 1988

## Παραπομπές

## Εξωτερικοί σύνδεσμοι
* Επίσημος ιστότοπος της Μιάλμπι 
* Επίσημος ιστότοπος συνδέσμου υποστηρικτών 
* Ιστότοπος υποστηρικτών


Κατηγορία:Ποδοσφαιρικές ομάδες Σουηδίας
Κατηγορία:Ιδρύσεις ποδοσφαιρικών ομάδων το 1939
Στραντβάλεν

Το **Στραντβάλεν** () είναι στάδιο πολλαπλών χρήσεων, στο Χέλεβικ της Σουηδίας. Σήμερα, χρησιμοποιείται κυρίως για ποδοσφαιρικούς αγώνες και η έδρα της Μιάλμπι. Το στάδιο έχει χωρητικότητα 7,000 θεατών και χτίστηκε το 1953. 

## Παραπομπές

## Εξωτερικές πηγές
* Στραντβάλεν 

Κατηγορία:Στάδια ποδοσφαίρου στη Σουηδία
Κατηγορία:Μιάλμπι ΑΙΦ
Νίρμαλ Πούρτζα

Ο **Νίρμαλ «Νιμς» Πούρτζα** (1984) είναι Νεπαλέζος Γκούρκα ορειβάτης, γνωστός για την ολοκλήρωση των 14ων κορυφών των Ιμαλαΐων άνω των 8.000 μέτρων σε 6 μήνες και 6 ημέρες. Επιπλέον τον Ιανουάριο του 2021, μαζί με άλλους 9 Sherpa πραγματοποίησε την πρώτη χειμερινή ανάβαση στο όρος K2, την δεύτερη υψηλότερη κορυφή του κόσμου.  

## Παραπομπές σημειώσεις

## Εξωτερικοί σύνδεσμοι
*"Project Possible 14/7" official webpage
*Elite Himalayan Adventures webpage

Κατηγορία:Γκούργκα
Κατηγορία:Νεπαλέζοι ορειβάτες